Spoštovani starši.

Zaradi trenutnih okoliščin ter hišne izolacije so v okviru NTC mreže pripravili projekt “Čas za NTC”. Projekt bo potekal na FB strani "NTC Slovenija" <https://www.facebook.com/ntcslovenija>, z namenom pomagati staršem in otrokom lažje skozi trenutne razmere.

Načrtovane igre bo mogoče opravljati doma, so stimulativne za otroke,  razvijajo pozornost, koncentracijo, kreativnost in matematično-logične sposobnosti, nekatere pa tudi motorične sposobnosti.

Nekatere igre bodo tudi tekmovalne in starši bodo lahko objavili naloge, ki jih bo ocenila strokovna žirija.

Vsak dan, ob 11h, bodo na FB strani “NTC Slovenija” za Vas objavili igralno nalogo ali predlog aktivnosti. Projekt se je začel v soboto, 28.3.2020 in se bo zaključil 11.4.2020.

Starši in otroci, ki želite sodelovati, lahko do 20h istega dne objavite svojo rešitev oz. predlog v komentarju naloge.

Naloge so namenjene predvsem otrokom med 5 -12 let, nekatere naloge pa bodo primerne tudi za starejše otroke, kar bodo posebej poudarili. Imeli bodo tudi naloge za starše, kjer jim lahko pokažete, kako obvladate / vaše veščine.: )

Strokovna žirija bo vsak dan ob 12h objavila najboljše predloge prejšnjega dne, nagradne točke pa se dodeljujejo po naslednjem ključu:

1. mesto: 3 točke

2. mesto: 2 točki

3. mesto: 1 točke

Posebna kategorija je nagrada občinstva, ki se bo podelila glede na število prejetih všečkov. Komentar z največjim številom všečkov dobi \*, t.j. eno zvezdico.

Vsako soboto bo objavljena lestvica, ob koncu ciklusa pa dobijo prvi trije tekmovalni pari (starš in otrok), kakor tudi zmagovalni par po izboru publike, simbolično nagrado (NTC igrače).

Vabijo vas k sodelovanju.